নিরাপত্তা বিশ্লেষকরা বলছেন, যুদ্ধাপরাধীদের বিচার বানচাল করে দেশকে অস্থিতিশীল করা প্রগতিশীল ব্যক্তি, সংখ্যালঘু জনগোষ্ঠীর লোকজনকে হত্যার অন্যতম কারণ। আবার এ যুদ্ধাপরাধীরা জামায়াত ও বিএনপির নেতা হলেই কেবল ঘটছে এসব হত্যার ঘটনা। অন্য কোন দল কিংবা আঞ্চলিক কোন যুদ্ধাপরাধীর বিচার হলে নাশকতা হয় না। তবে সংখ্যালঘু জনগোষ্ঠীর নাগরিকদের হত্যা করে ভারত ও পশ্চিমা দেশগুলোর নজর কাড়ার একটা কারণ। জামায়াত-শিবিরের সঙ্গে উগ্রবাদীদের কর্মকা- সব সময়েই এক পথে চলে। তাদের লক্ষ্যও অভিন্ন। সরকারের একটি গোয়েন্দা সংস্থার রিপোর্ট বলছে, এ পর্যন্ত হত্যাকান্ডের ঘটনায় আটক অপরাধীদের তথ্য প্রমাণ দেয় যে, তারা প্রত্যেকেই কোন না কোন সময় জামায়াত-শিবিরের সক্রিয় নেতাকর্মী ছিল। সম্প্রতি আটক হওয়া অনেক খুনী সরাসরি শিবিরের সঙ্গে নিজেদের সম্পৃক্ততার কথা স্বীকার করেছে। স্বরাষ্ট্রমন্ত্রী আসাদুজ্জামান খান কামাল বলেছেন, তারা এ ধরনের অধিকাংশ হত্যাকান্ডে ই জামায়াত-শিবিরের সম্পৃক্ততা এবং অপরাধমূলক কর্মকা-ের প্রমাণ পাচ্ছেন। অনেক ক্ষেত্রে বিএনপির সহযোগী সংগঠনের নেতাকর্মীদের সম্পৃক্ততার প্রমাণ মিলছে। স্বরাষ্ট্রমন্ত্রী আরও বলেন, জামায়াত-শিবির, হুজি (হরকত-উল-জিহাদ আল ইসলামী) এবং জেএমবি (জামা’আতুল মুজাহিদীন বাংলাদেশ] একই জিনিস তারা এই অপরাধমূলক কার্যক্রম করে দেশে অস্থিরতা তৈরি করতে চায়। অপরাধের মাধ্যমে যুদ্ধাপরাধের বিচার বানচাল করা এবং দেশকে অস্থিতিশীল করা তাদের টার্গেট।